ຊາວອີຕາລີ ປ່ອນບັດ ເລືອກຕັ້ງເອົາ ຜູ້ນໍາຄົນໃໝ່
ປະ​ເທດ​ສະມາຊິກອື່ນໆ​ ຂ​ອງເຂດ​ຢູ​ໂຣ ພາກັນ​ຈັບ​ຕາ​ເບິ່ງ ​ຢ່າງ​ໃກ້​ຊິດ ການ​ເລືອກ​ຕັ້ງ​​ໃນອີຕາລີ ມີ​ຂື້ນ​ໃນ​ວັນ​ອາທິດ​ມື້​ນີ້ ​ແລະ​ວັນ​ຈັນມື້ອື່ນ.
ຊາວອີຕາລີ ພາກັນໄປປ່ອນບັດໃນວັນອາທິດມື້ນີ້ ເພື່ອເລືອກ ເອົາຜູ້ນໍາຄົນໃໝ່ຂອງເຂົາເຈົ້າ ໃນຂະນະທີ່ປະເທດຊາດພະ ຍາຍາມຖີບໂຕອອກຈາກສະພາວະເສດຖະກິດຖົດຖອຍຢ່າງ ໜັກນັ້ນ ການເລືອກຕັ້ງແຫ່ງຊາດ ມີຂື້ນໃນວັນອາທິດມື້ນີ້ ແລະວັນຈັນ ມື່ອື່ນ ໂດຍມີບັນດາປະເທດສະມາຊິກອື່ນໆຂອງເຂດຢູໂຣ ພາກັນຈັບຕາເບິ່ງຢ່າງໃກ້ຊິດ ຜົນການເລືອກຕັ້ງຢູ່ໃນປະເທດ ສະມາຊິກທີ່ມີເສດຖະກິດໃຫຍ່ອັນດັບສາມ ຂອງເຂດຢູໂຣນັ້ນ ການຢັ່ງຫາງສຽງເທື່ອຫລ້າສຸດ ສະແດງໃຫ້ເຫັນວ່າ ພັກປະຊາ ທິປະໄຕ ແລະຜູ້ນໍາພັກ ທ່ານ Pier Luigi Bersani ມີຄະແນນ ນໍາໜ້າຢ່າງໝິ່ນໆ ແຕ່ອາດຈະບໍ່ໄດ້ສຽງສ່ວນຫລາຍທີ່ຕ້ອງການ ເພື່ອທີ່ຈະຊຸກຍູ້ໃຫ້ສະພາຮັບຜ່ານການປະຕິຮູບເສດຖະກິດຂອງເຂົາເຈົ້ານັ້ນ ຕິດຕາມມາຢ່າງໃກ້ຊິດແມ່ນ ອະດີດນາຍົກລັດຖະມົນຕີ Silvio Berlusconi ມະຫາເສດ ຖີພັນລ້ານ ທີ່ພະຍາຍາມຊອກຫາທາງ ກັບຄືນມາຫລິ້ນການເມືອງອີກ ຊຶ່ງບໍ່ຊົງຈະເປັນໄປ ໄດ້ ໃນຂະນະທີ່ທ່ານກໍາລັງປະເຊີນໜ້າກັບການຖືກດໍາເນີນຄະດີ ໃນຫລາຍໆຂໍ້ຫານັບຕັ້ງ ແຕ່ການສໍ້ໂກງ ໄປຫາການຮ່ວມເພດກັບໂສເພນີ ໄວເດັກ ນັກຕະລົກ ທີ່ຫັນມາຫລິ້ນການເມຶອງ ທ່ານ Beppe Grillo ໄດ້ດຶງດູດຝູງຊົນຢ່າງຫລວງ ຫລາຍ ໄປຮ່ວມໃນການໂຮມຊຸມນຸມໂຄສະນາຫາສຽງຂອງລາວ ການໄດ້ຄະແນນດີຂອງ ຂະບວນການປະທ້ວງຂອງລາວ ອາດຈະເຮັດໃຫ້ບໍ່ມີຜູ້ຊະນະຢ່າງແຈ້ງຂາວໃນການເລືອກ ຕັ້ງ ສະພາຂອງອິຕາລີຄັ້ງນີ້ ຊຶ່ງຈະນໍາໄປສູ່ສົງຄາມການເມືອງ ໃນການປະກອບລັດຖະບານ ປະສົມຂື້ນມາ ນາຍົກລັດຖະມົນຕີຄົນປັດຈຸບັນ ທ່ານ Mario Monti ມີຄະແນນນິຍົມໜ້ອຍຫລາຍ ຈາກ ການຢັ່ງສຽງຂອງມະຫາຊົນ